اسلام آباد(آن لائن) قطر ایئرویز 13 جولائی آن پاکستان کن تینا فضائی آپریشن ءِ بحال کننگ نا پڑو ءِ کرے۔ ایئرلائن پاکستانی مسافر تیکن پُوسکن ءُ ٹریول ایڈوائزری ہم جاری کرے۔ ایئرلائن نا رداٹ قطر ایئرویز آن سفر کروک آ پاکستانی مسافر تیکن کورونا ٹیسٹ ءِ پک کننگانے۔ ہننگ آن مُست پاکستانی مسافر تے 72 گھنٹہ کن تینا ٹیسٹ ءِ کروئی تمک۔ او قطر ایئرویز نا خاص انگا چار لیبارٹری تیان کرفوک آ ٹیسٹ آ امنا کننگک۔ ٹریول ایڈوائزری نا رداٹ 12 سال آن کم وہی انا چُناتا ہچ ءُ ٹیسٹ اس کرفنگپک۔
